Indija: Blage presude za industrijsku nesreću u Bopalu
Bivši direktori kompanije koja je okrivljena za trovanje stanovništva u Bopalu, 1984. osudjeni na dvogodišnje zatvorske kazne 
Sud u Indiji je osudio sedam bivših direktora kompanije "Junion Karbajd" u Bopalu, koja je okrivljena za katastrofalno trovanje stanovništva 1984, na dvogodišnje zatvorske kazne za ubistvo iz nehata. To su prve presude u ovom slučaju koji se smatra najtežom industrijskom nesrećom svih vremena. Od otrovnog gasa koji je ispušten iz fabrike  u Bopalu, umrle su hiljade ljudi. Mnogi preživeli i rođaci žrtava kažu da su kazne blage i da su izrečene prekasno. Presude su objavljene na završetku suđenja koje traje više od dve decenije. Osma osoba takođe proglašena krivom, u međuvremenu je preminula. Dvogodišnja zatvorska kazna je maksimalna za ubistvo iz nehata. Sedam bivših direktora, svi Indijci, kažnjeni su i novčano sa po dve hiljade dolara. Osuđeni su oslobođeni uz kauciju i imaju pravo žalbe. Kompanija Junion karbajd, koja je u međuvremenu zatvorena, 1989. je platila indijskoj vladi obeštećenje u iznosu od 470 miliona dolara.